اللغه العربى القياسيه الحديثه هى اللغه القياسيه (استاندارد/standard) و النوع الوحيد من اللغه اللى فى الاساس بيتكتب و بيستعمل فى الكلام الرسمى. و هى جزء من اللغه الماكرو العربى. اللغه المالطى, اللغه الاصليّه فى مالطا, كان بيعتبرها الاصوليين العرب ”لهجه“ من العربى قبل توحيد طريقة كتابتها و الاعتراف بيها رسمى. العربى القياسى الحديث صعب على اللى ماتعلموش انه يتكلمه او يفهمه. معظم العلما الغربيين بيفرقو اتنين استاندارد من العربى الأدبى: العربى الكلاسيكى (عربى: اللغة العربية التراثية) بتاع القرآن و الادب الاسلامى القديم (بين القرن 7 — 9), و اللغه العربى القياسيه الحديثه (عربى: اللغة العربية المعيارية الحديثة), اللغه الاستاندارد اللى بتستعمل دلوقتى. اللغه الاستاندارد الحديثه متأسسه على اللغه الكلاسيكى. معظم سكان جامعة الدول العربيه بيعتبرو النوعين ”سجلّين“ من لغه واحده, مع ان السجلّين ممكن يتوصفو فى العربى ”فصحى العصر“ و ”فصحى التراث“. النطق المصرى: [elˈloɣæ lˈʕɑɾɑbi l.ʔejæˈsejjæ l.ħæˈdiːsæ]; بتتسمّا فى اللغه نفسيها: اَلْلُغَةُ العَرَبِيَّةُ الفُصْحَى, النطق الواسع: /alluɣa(tu) l.ʕarabijja(tu) l.fusˤħaː/.